

**MUNICIPIUL TÎRGU-MUREŞ**

**ROMÂNIA – 540026 Tîrgu-Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** **secretar@tirgumures.ro** **www.tirgumures.ro**

**Nr. 49.293 din 25 august 2018**

**A N U N Ţ**

Municipiul Tîrgu Mureş, în conformitate cu prevederile art. 7 din Legea nr.52/2003 privind transparenţa decizională în administraţia publică, îşi face publică intenţia de a aproba printr-o hotărâre **modificarea şi completarea Hotărârii Consiliului Local nr. 218/ 26.07.2018 referitoare la acordarea unui meniu complet, de două ori pe săptămână, pentru pensionarii cu venituri mici în cadrul programului„Să ne îngrijim bunicii”.**

Proiectul de hotărâre este publicat din data de 25 august 2018, pe site-ul Municipiului Tîrgu Mureş: [**www.tirgumures.ro**](http://www.tirgumures.ro)şi afişat la sediul instituţiei din Tîrgu Mureş, P-ţa Victoriei, nr.3.

Cei interesaţi pot trimite în scris propuneri, sugestii, opinii care au valoare de recomandare, până la data de 5 septembrie 2018, la sediul Municipiului Tîrgu Mureş sau prin e-mail: **secretar@tirgumures.ro**.

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**

 **(**nu produce efecte juridice)\*

**R O M Â N I A**

**JUDEŢUL MUREŞ CONSILIUL LOCAL MUNICIPAL TÎRGU MUREŞ**

**Nr. 49.291 din 25 august 2018**

**E X P U N E R E D E M O T I V E**

**privind modificarea şi completarea Hotărârii Consiliului Local nr. 218/ 26.07.2018 referitoare la acordarea unui meniu complet, de două ori pe săptămână,**

**pentru pensionarii cu venituri mici în cadrul programului**

**„Să ne îngrijim bunicii”**

 Prin Hotărârea Consiliului Local nr. 218 s-a aprobat acordarea unui meniu complet, de două ori pe săptămână, pentru pensionarii cu venituri mici în cadrul programului „Să ne îngrijim bunicii”.

Având în vedere OUG nr.82/2017 prin care pensia socială minimă garantată a crescut în luna iulie 2018 la suma de 640 lei și Legea nr.263/2010 privind sistemul unitar de pensii publice cu modificările și completările ulterioare,

 Având în vedere H.G.nr.903/15.10.2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private de asistență socială destinate persoanelor adulte , persoanelor adulte cu dizabilități și persoanelor vârstnice,

Ținând cont de faptul că prin HCL nr.96/26.02.2009 a fost aprobat programul „Să ne îngrijim bunicii”,

 Propunem prin proiectul de horărâre anexat prezentei, un cuantum al alocaţiei de hrană de 17 lei/zi/persoană, de două ori pe săptămână, pentru pensionarii al căror venit net lunar pe membru de familie nu depășește suma de 1.500 lei, conform H.G. nr. 846/2017 pentru stabilirea salariului de bază minim brut pe țară garantat în plată.

 **Iniţiator**

 **Consilier local municipal Tîrgu Mureş**

 **Magyary Előd**

 **\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

 Iniţiator,

consilier local Magyary Előd

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ P r o i e c t ,**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2018**

**privind modificarea şi completarea Hotărârii Consiliului Local nr. 218 / 26.07.2018 referitoare la acordarea unui meniu complet, de două ori pe săptămână,**

**pentru pensionarii cu venituri mici în cadrul programului**

**„Să ne îngrijim bunicii”**

***Consiliul local municipal Tîrgu Mureş, întrunit în şedinţă ordinară de lucru,***

Văzând expunerea de motive nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iniţiată de domnul Magyary Előd, consilier local municipal Tîrgu Mureş, privind modificarea şi completarea Hotărârii Consiliului Local nr. 218 / 26.07.2018 referitoare la acordarea unui meniu complet, de două ori pe săptămână, pentru pensionarii cu venituri mici în cadrul programului „Să ne îngrijim bunicii”.

Având în vedere OUG nr.82/2017 prin care pensia socială minimă garantată a crescut în luna iulie 2018 la suma de 640 lei, Legea nr.263/2010 privind sistemul unitar de pensii publice cu modificările și completările ulterioare, H.G. nr. 903/15.10.2014 privind stabilirea nivelului minim al alocației zilnice de hrană pentru consumurile colective din instituțiile și unitățile publice și private de asistență socială destinate persoanelor adulte , persoanelor adulte cu dizabilități și persoanelor vârstnice și H.G. nr. 846/2017 pentru stabilirea salariului de bază minim brut pe țară garantat în plată,

In temeiul art. 36, alin. (1), alin. (2), lit.”d”, alin. (6), lit.”a”, pct.2, art. 45, alin. (2) și ale art. 115, alin. (1), lit. ”b” din Legea nr. 215/2001 privind administrația publică locală, republicată, cu modificările și completările ulterioare,

**H o t ă r ă ş t e :**

**Art. 1** Se aprobă modificarea şi completarea Hotărârii Consiliului Local nr. 218 / 26.07.2018 referitoare la acordarea unui meniu complet, de două ori pe săptămână, pentru pensionarii cu venituri mici în cadrul programului „Să ne îngrijim bunicii” , astfel:

 *„ Se aprobă un cuantum al alocaţiei de hrană de 17 lei/zi/persoană, pentru pensionarii al căror venit net lunar pe membru de familie nu depășește suma de 1.500 lei , conform H.G. nr. 846/2017, pentru perioada 01.11.2018 – 01.11.2019”.*

**Art.2.** Restul prevederilor Hotărârii Consiliului Local nr. 218/2018 rămân neschimbate.

**Art. 3.** Cu aducere la îndeplinire a prezentei hotărâri se încredințează Executivul municipiului Tîrgu Mureș prin Serviciul Public de Asistență Socială şi Direcţia economică, plățile urmând a se face de către Direcția economică conform prevederilor bugetare.

**Art. 4.** În conformitate cu prevederile art. 19, alin. 1, lit. e. din Legea nr. 340/2004, republicată, privind instituția prefectului și art. 3, alin. 1 din Legea nr. 554/2004, Legea Contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Viză de legalitate**

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**